open-index/open-wikipedia-markdown huggingface dataset:
Mieroslav Hysko

**Mieroslav Hysko** (* 18. február 1917, Obišovce – † 6. apríl 1977, Bratislava) bol novinár a spisovateľ.

Jeho pseudonymy boli Jožko Prútik, Miloslav Zúbek, M. Peter, M. Rohoň, Obišovský, Peter Tŕň.

Jeho otec bol Ján Hysko, matka Mária rod. Degrová.

## Životopis
Do 1936 študoval na gymnáziu v Martine, 19361940 na Právnickej fak. UK v Bratislave, 1951 JUDr., 1962 CSc., 1961 doc., 1968 mimoriadny prof. V r. 19401944 pôsobil ako redaktor Nár. novín v Martine, v septembri 1944 šéfredaktor a politický komentátor povstaleckej Pravdy, 22. januára 1945 – 4. februára 1945 redaktor denníka Partizán v Banskej Bystrici, neskôr Pravdy v Košiciach a v Bratislave, 19481949 právnik čs. veľvyslanectva vo Varšave, šéfredaktor Nového slova, vedecký pracovník a riaditeľ Novinárskeho študijného ústavu, od 1961 prednášal teóriu novinárstva, 19721976 vedecký pracovník Inštitútu pre výskum masovokomunikačných prostriedkov v Bratislave. Venoval sa novinárstvu a publicistike. Od 1933 publikoval poviedky, humoresky, skeče a jednoaktovky, knižne publikoval beletristické satiry. Od polovice 50. rokov sa sústredil na hist. práce a na dejiny a teóriu novinárstva. Od 1945 člen a funkcionár Zväzu slov. novinárov, 1949 Zväzu slovenských novinárov, účastník medz. novinárskych sympózií.

## Ocenenie
* R. 1945 vyznamenaný Radom SNP i.tr., 1955 Za zásluhy o výstavbu

## Dielo
* Po fronte, Bratislava r. 1948
* Prekrútené poriadky, Bratislava r. 1953
* Veselá fajta, Bratislava r. 1955
* Z veľkých dní boja slovenského ľudu 19381945, Banská Bystrica r. 1959 (s → M. Kropilákom)
* Kapitoly z teórie novinárstva, Bratislava r. 1966

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Obišoviec
Štefan Altdorfer

**Štefan Altdorfer** (* 19. august 1856, Jablonica – † 14. jún 1913, Košice) bol slovenský právnik.

## Životopis
Narodil sa v rodine Karla Altdorfera a jeho manželky Emílie rodenej Zaicovej. Sudca vo Zvolene, Rimavskej Sobote, sudca kráľovskej súdnej tabule v Košiciach. Odborník vo veciach pozemkovoknižných, banských a majetkových sporoch. Úradník súdu v Banskej Bystrici (od roku 1878).

## Literatúra
* Kto bol kto v histórii Banskej Bystrice 12552000

## Externé odkazy
* 
*Záznam o narodení a krste v matrike - pokrstený ako Stephanus Altdorffer

Kategória:Osobnosti z Jablonice
Kategória:Slovenskí právnici
Kategória:Slovenskí sudcovia
Arzen Aman

**Arzen Aman** (Amman) (* 4. marec 1880, Banská Bystrica - † 5. február 1940, Banská Bystrica) bol technik, vodohospodár.

## Životopis
Jeho otec bol Arzen Aman a jeho matka Hermína rod. Würschingová. V rokoch 1891-1898 študoval na gymnáziu v Banskej Bystrici, 1898-1903 na VŠ technickej v Budapešti. Technik Min. orby v Budapešti od 1911 v Banskej Bystrici. Špecializoval sa na vodohospodárske stavby. Zaslúžil sa o vybudovanie vodohospodárskych zariadení na strednom Slovensku. Špecialista na vodoprávne predpisy, pôsobil pri ich legislatíve. Publikoval články a štúdie v odborných časopisoch. Člen Komory inžinierov v Bratislave i v Prahe.

## Literatúra
* *[[Slovenský biografický slovník]]*

## Externé odkazy
* 
*Záznam o narodení a krste v matrike záznam číslo 64; pokrstený ako Arzenius Colomannus Eduardus Amman

Kategória:Slovenskí vodohospodári
Kategória:Slovenskí technici
Kategória:Osobnosti z Banskej Bystrice
Ján Ambróz

**Ján Ambróz** (* 25. august 1948, Nižné Ružbachy) je slovenský právnik, spevák ľudových piesní a bývalý príslušník ŠtB. Jeho manželka je Božena Ambrózová, s ktorou má 3 dcéry. Ako prvá sa im narodila Miriam Galková, ako druhá Monika Ambrózová a ako tretia Jana Ambrózová. Má jedinú vnučku – Jazmínu Galkovú (od dcéry Miriam).

## Životopis
Jeho detstvo je úzko späté s Telgártom, kde vychodil základnú školu. Učňovskú a strednú školu absolvoval v Banskej Bystrici. Študoval na Vysokej škole ZNB v Bratislave od roku 1984 a bol príslušníkom ŠtB. Je spoluzakladateľom speváckej skupiny reprezentujúcej horehronskú ľudovú pieseň. Nahral 6 CD nosičov.

## Ocenenie
* Dve Zlaté platne, Cena primátora mesta Banská Bystrica za rok 1998

## Diskografia
* *Na Telgárte hrajú*
* *Hore tým Telgártom*
* *Od Telgártu vietor prefukuje*
* *Moje najmilšie*
* *Na Kráľovej holi, Pod Telgártom, Lístočku dubový, Sadiu šuhaj a iné*
* *Horehronskie piesničky*

## Referencie

## Externé odkazy
* 

Kategória:Slovenskí speváci ľudovej hudby
Kategória:Slovenskí právnici
Kategória:Osobnosti z Nižných Ružbách
Kategória:Absolventi Právnickej fakulty Univerzity Komenského v Bratislave
Roman Alberty

**Roman Alberty** (* 23. október 1956, Banská Bystrica) je slovenský biológ, vysokoškolský pedagóg.

## Životopis
Študoval biológiu na Prírodovedeckej fakulte Univerzity Pavla Jozefa Šafárika v Košiciach (19761981). Od roku 1982 pracoval na Oddelení klinickej biochémie Nemocnice s poliklinikou F. D. Roosevelta v Banskej Bystrici. Od roku 1996 pôsobí na Fakulte prírodných vied Univerzity Mateja Bela v Banskej Bystrici. V roku 1999 sa stal vedúcim Katedry biológie a v rokoch 20052011 zastával funkciu prodekana. Prednáša molekulovú biológiu, genetiku a biochémiu. Výskumne sa venuje analýze rizikových faktorov, ktoré zvyšujú výskyt kardiovaskulárnych ochorení v populácii.

Jeho otcom bol Július Alberty.

## Ocenenie
* Cena rektora Univerzity Mateja Bela za súbor pôvodných vedeckých prác v kategórii prírodných vied (1997)
* Ceny Slovenskej kardiologickej spoločnosti za originálne práce publikované v časopise *Kardiológia* (2002, 2004, 2006 a 2007)

## Literatúra
* Who is Who v Slovenskej republike

## Externé odkazy
* 
* Osobná webová stránka

Kategória:Slovenskí vysokoškolskí pedagógovia
Kategória:Slovenskí biológovia
Kategória:Absolventi Prírodovedeckej fakulty Univerzity Pavla Jozefa Šafárika v Košiciach
Kategória:Vyučujúci na Fakulte prírodných vied Univerzity Mateja Bela v Banskej Bystrici
Kategória:Osobnosti z Banskej Bystrice
Július Albrecht

**Július Albrecht** (* 11. marec 1911, Banská Bystrica† 11. január 1974, Bratislava) bol slovenský prekladateľ, právnik.

## Životopis
Jeho otec bol Adolf Albrecht a jeho matka Pavlína Thernová.

V rokoch 19221930 študoval na gymnáziu v Banskej Bystrici, 19301934 na Právnickej fakulte Karlovej univerzity v Prahe, 1934 JUDr. V rokoch 19341939 pracovník Okresného súdu v Banskej Bystrici, 19401946 prednosta súdu v Modrom Kameni, 19461951 pracovník Povereníctva spravodlivosti, 19531955 korektor knižných závodov, 19551957 slobodný prekladateľ, 19521953 a 19571974 redaktor vydavateľstva Tatran. Prekladal z maďarskej a nemeckej literatúry.

## Dielo
;Preklady
*1956 - Béla Illés: *Zápas o vlasť*
*1957 - Mór Jókai: *Levočská biela pani*
*1959 - Loránd Eötvös: *Dedinský notár*
*1960 - Kálmán Mikszáth: *[[Dáždnik svätého Petra]]*
*1960 - Johann Peter Eckermann: *Rozhovory s Goethem v posledných rokoch jeho života*
*1961 - Lion Feuchtwanger: *Hľadám umenie*
*1963 - Márta Gergely: *Z manželstva dostatočná*
*1963 - Gottfried Keller: *Zástava siedmich statočných a iné novely*
*1964 - Arnold Zweig: *Výchova pred Verdunom*
*1965 - Siegfried Lenz: *O čom hovorí mesto*
*1966 - Lajos Mesterházi: *Vek nevinnosti*
*1967 - Mór Jókai: *Čierne diamanty*
*1969 - András Berkesi: *Pstruhy a veľké ryby*
*1972 - Gabi von Schonthan: *Korzičanka*

## Referencie

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí prekladatelia
Kategória:Slovenskí právnici
Kategória:Absolventi Karlovej univerzity
Kategória:Osobnosti z Banskej Bystrice
Václav Hájek z Libočan

**Václav Hájek z Libočan** († 18. marec 1553) bol český kronikár, spisovateľ a najprv utrakvistický farár, neskôr katolícky kňaz.

Bol spoločensky veľmi obratný a vďaka svojim známostiam zastával mnoho cirkevných funkcií. Zastával ich aj niekoľko naraz, po celý život ho však sprevádzali súdne spory, v ktorých bol obviňovaný z rôznych sprenever, neplnenia si povinností, ktoré vyplývali z jeho funkcií a podobne.

## Dielo
* *Kronika česká* – písal ju šesť rokov. Začína sa príchodom Čechov (resp. Slovanov) do Čiech a končí roku 1527. Táto kronika nie je príliš spoľahlivá. Je pútavá a dramatická, Hájek však na úkor čitateľskej príťažlivosti nebol fakticky presný, čo je škoda zvlášť preto, že mal exkluzívny prístup k Deskám zemským, vtedajšiemu zemskému archívu, ktorý onedlho po napísaní jeho kroniky vyhorel.
* *Kniha o ohni na Menším městě, na hradě sv. Václava a na Hradčanech*
* *Bible zlatá Ant. de Rampigolis*

## Pozri aj
* Humanizmus a renesancia v českej literatúre

## Externé odkazy
* Václav Hájek z Libočan v Literárno-filozofickej encyklopédii  

Kategória:Úmrtia v 1553
Kategória:Českí spisovatelia
Kategória:Českí kronikári
Kategória:Českí rímskokatolícki kňazi
Bohuslav Anderle

**Bohuslav Anderle** (* 23. december 1913 Ružomberok – † 26. november 1976, Banská Bystrica) bol  bábkoherec.

## Rodina
* otec Michal Václav Anderle
* matka Eva, rodená Kouřilová 
* brat Jaroslav Anderle
* syn Anton Anderle 

## Životopis
Spolu s bratom Jaroslavom začali samostatne hrávať v roku 1929 v Turzovke. K ich popularite prispeli postavy Škrholu a Gašparka, cez ktoré žartovali na účet miestnych občanov, pranierovali nedostatky vtedajšej spoločnosti. V roku 1948 absolvovali kvalifikačné skúšky a do roku 1952 hrávali v okolí Rimavskej Soboty, Lučenca a Fiľakova. V zime sídlili v Radvani. V roku 1955 museli svoju umeleckú činosť ukončiť.  Ich bábky sa v roku 1969 stali majetkom Matice slovenskej.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1913
Kategória:Úmrtia v 1976
Kategória:Slovenskí bábkoherci
Kategória:Osobnosti z Ružomberka
Kategória:Súrodenci v herectve
Matej Ambrózi

**Matej Ambrózi** (Ambrózy, Ambrosz) (* 13. január 1797, Liptovská Sielnica - † 12. marec 1869, Kovačica) bol slovenský evanjelický kňaz, pedagóg, náboženský spisovateľ. Pseudonym: Vojak hraňičjar.

Jeho otec bol Matej Ambrózi, jeho matka Eva rod. Lavotová.

## Životopis
Do školy chodil v Liptovskej Sielnici, študoval v Banskej Bystrici, v Prešove, v Banskej Štiavnici, v Šoproni, kde 1818 absolvoval. Vychovávateľ v Miškolci, levita v Novom Sade, farár v Bajši, v Zrenjanine, prvý banátsky senior, od 1837 v Kovačici. Počas štúdia v Šoproni vydal dve knihy príležitostných veršov, básňou *Pozdrav z Banátu* (Orol tatránski, 1846) pozdravil štúrovcov. Neskôr vydal náboženskú príručku pre školákov vo veršoch, v rukopise zanechal veršované modlitby.

## Dielo
* Jádro náboženství kresťanského ke prospěchu... Bp, 1844

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike - evanjelická farnosť; pokrstený ako Matthias Ambrosz

Kategória:Slovenskí evanjelickí kňazi
Kategória:Osobnosti z Liptovskej Sielnice
Kategória:Slovenskí náboženskí spisovatelia
Kategória:Slovenskí pedagógovia
Štefan Andrášik

**Štefan Andrášik** (* 11. september 1924 Kľačany - † 20. september 1983 Sereď) bol hospodársky pracovník, politický pracovník.

Jeho otec Štefan Andrášik (1894-?), jeho matka Filoména rod. Matejčíková.

## Životopis
V rokoch 1940-1943 navštevoval Učňovskú školu v Nitre, v rokoch 1976-1977 študoval na Inštitúte priemyselnej výroby v Brne. Sprvu robotník v Nitre a v Hlohovci, v roku 1944 účastník SNP, 1949-1951 tajomník OV KSS v Hlohovci, 1951-1954 zástupca vedúceho odboru hutníctva a strojárstva ÚV KSS v Bratislave, 1955-1960 podnikový riaditeľ Závodu SNP v Žiari nad Hronom, od 1960 Niklovej huty v Seredi. Spoluorganizátor modernej farebnej metalurgie na Slovensku. Ako riadiaci pracovník sa zaslúžil o inováciu vo výrobe hliníka a jeho produktov (od 1957 kysličníka hlinitého) v Závodoch SNP v Žiari nad Hronom. Budovateľ, 1961 spoluzakladateľ Niklovej huty v Seredi ako prvého hydrometalurgického závodu v bývalej ČSR a iniciátor jeho modernizácie. V rokoch 1955-1960 člen KV KSS v Banskej Bystrici.

## Ocenenie
* Roku 1964 vyznamenaný Za zásluhy o výstavbu, 1966 Za obranu vlasti, 1973 Radom Víťazného februára, ako aj rezortnými vyznamenaniami.

## Literatúra
* ANDRÁŠIK, Štefan. In: 

## Externé odkazy
* 

Kategória:Komunisti
Kategória:Osobnosti z Kľačian
Július Andrejka

**Július Andrejka** (pôv. *Andrássy*) (* 9. máj 1895, Štefultov† 25. apríl 1980, Nitra) bol slovenský publicista a lesný inžinier.

Jeho otec bol Jozef Andrássy a matka Mária rod. Jawarková.

## Životopis
Študoval na gymnáziu v Kremnici, na Vysokej škole baníckej a lesníckej v Banskej Štiavnici, na VŠP v Brne, 1921 Ing. Pôsobil v Užgorode, vo Vígľaši, 1938 inšpektor Riaditeľstva štátnych lesov v Banskej Bystrici. Externe prednášal na VŠP v Nitre. Venoval sa poľovníctvu, ochrane prírody, štúdiami a článkami prispieval do odborných časopisov (Poľovníctvo a rybárstvo, Les a i.).

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 35; pokrstený ako Julius Josephus Ondrejka

Kategória:Slovenskí lesní inžinieri
Kategória:Slovenskí lesníci
Kategória:Slovenskí publicisti
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Banskej Štiavnice
Kategória:Vyučujúci na Slovenskej poľnohospodárskej univerzite v Nitre
Ján Andrici

**Ján Andrici** (Andricius) (* približne 1630, Banská Bystrica - † 1690, Prešov) bol evanjelický kňaz a náboženský spisovateľ.

## Životopis
Študoval v Bánovciach nad Bebravou, v Okoličnom, v Nemeckej Ľupči, v Spišských Vlachoch a v Levoči. Pôsobil ako evanjelický kňaz v Dlhom Klčove, v Prešove a priľahlých obciach. Je autorom pohrebnej reči nad hrobom manželky riaditeľa prešovského kolégia Eliáša Lániho. Viackrát bol vystavený náboženskému prenasledovaniu a musel opustiť svoje miesto.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí evanjelickí kňazi
Kategória:Narodenia v 16. storočí
Kategória:Osobnosti z Banskej Bystrice
Kategória:Úmrtia v 1690
Juraj Zachariáš Angerstein

**Juraj Zachariáš Angerstein** (* pred 1706 Banská Bystrica – † 26. november 1757, Slovensko) bol montanista, banský odborník.

Jeho syn Kristián Fridrich Angerstein.

## Životopis
Pochádzal z pôvodnej švédskej rodiny. Hlavný smenový majster a správca stúp v Strassburgu, od 1724 v Novej Bani v službách Uhorskej ťažiarskej spoločnosti, po zániku spoločnosti od 1732 komorský skúšač v Banskej Bystrici. Zostavovateľ rukopisných diel s údajmi o stredoslovenskom baníctve najmä o hutníctve a skúšačstve, tvorca banských máp zo stredoslovenskej banskej oblasti.

## Literatúra
* *[[Slovenský biografický slovník]]*

## Externé odkazy
* 

Kategória:Úmrtia v 1757
Kategória:Slovenskí banskí odborníci
Kategória:Úmrtia 26. novembra
Kategória:Osobnosti z Banskej Bystrice
Kategória:Slovenskí kartografi
Kristián Fridrich Angerstein

**Kristián Fridrich Angerstein** (* Banská Štiavnica – † 19. september 1761, Slovensko) bol montanista, banský odborník.

Jeho otec Juraj Zachariáš Angerstein.

## Životopis
Školské vzdelanie získal v Banskej Bystrici, odborné vedomosti z baníctva, skúšačstva a hutníctva od otca. Študoval na Baníckej škole v Banskej Štiavnici. Pôsobil v banskej komore v Banskej Štiavnici ako pomocný skúšač, neskôr samostatné banský inšpektor. Autor početných rukopisov a banských máp.

## Literatúra
* *[[Slovenský biografický slovník]]*

## Externé odkazy
* 

Kategória:Úmrtia v 1761
Kategória:Slovenskí banskí odborníci
Kategória:Osobnosti z Banskej Štiavnice
Kategória:Úmrtia 19. septembra
Kategória:Narodenia v 18. storočí
Gejza Angyal

**Gejza Angyal** (* 24. december 1888, Kremnica - † 23. september 1956, Kremnica) bol maliar a grafik.

## Rodina
* otec Vojtech Angyal, (* 1847 Belehrad - † 1928 Kremnica), maliar, kresliar, učiteľ a čipkár.
* matka Emília, rodená Kosinová 

## Životopis
V roku 1906 maturoval na reálnom gymnáziu v Kremnici, 1906 – 1911, 1906-1911 študoval na Vysokej škole výtvarných umení v Budapešti (prof. I. A. Révesz, A. Edvi-Illés, V. Olgyay).  V roku 1910 získal diplom profesora kreslenia. V rokoch 1910 – 1911 získal štipendium na Révészovej škole. V rokoch 1911 – 1913 žil v Kremnici, v roku 1913 bol na polročnom študijnom pobyte u Simona Hollósyho v Mníchove. Od roku 1914 pôsobil ako profesor na Štátnej kovorobnej priemyselnej škole v Banskej Bystrici. Od roku 1919 žil a pôsobil ako výtvarník v slobodnom povolaní v Kremnici (kde v rokoch 1934 – 1935 aj učil na reálnom gymnáziu).

V rokoch 1922 a 1928 podnikol študijnú cestu do Talianska. V rokoch 1925 a 1931 žil krátky čas v Paríži. V roku 1926 sa stal čestným členom *Société nationale des Beaux-arts* v Paríži. Bol členom Maďarskej spoločnosti pre vedu, literatúru a umenie v Bratislave, od roku 1920 Jednoty výtvarných umelcov Slovenska, Umeleckého spolku v Bratislave, Syndikátu výtvarných umelcov v Prahe, a košickej Kazinczyho spoločnosti.

Prvé úspechy dosiahol ako grafik. Vo svojich grafikách a v maliarskych kompozíciách oslavoval prácu človeka, najmä baníkov. V Banskej Bystrici vytvoril kresby a skice starých banskobystrických dvorov, postáv na jarmokoch, ako aj olejomaľby. Hlavnou témou v jeho krajinomaľbe bola Kremnica. Po oslobodení sa zapojil do verejného života, maľoval plagáty a diplomy a znovu sa vrátil k baníckej téme. Prevažnú časť jeho diela tvoria veľké figurálne kompozície. Jeho diela sú v Múzeu výtvarného  umenia v Budapešti (grafika), v Národnej galérii v Prahe, v SNG v Bratislave, v krajských galériách a múzeách.

## Zaujímavosti

* Je po ňom pomenovaná (Angyalova) ulica v Kremnici, na ktorej stojí jeho rodný dom.
* Gejza Angyal bol aj osobnosťou v kremnickom lyžovaní v medzivojnového obdobia. Bol aktívnym lyžiarom (nie je však známe, či aj v mladosti pretekal). Pre rozvoj lyžovania však priniesol mimoriadne vklady projektovaním lyžiarskych mostíkov a spoluprácou s kremnickým výrobcom lyží Meszárošom pri skvalitňovaní tvarov lyží. Jeho maľované plagáty propagujúce Kremnicu ako „slovenský Semmering“ (na jednom z nich je aj lyžiarsky mostík) vydané vo veľkom množstve koncom 30-tych rokov 20. storočia, významne napomohli propagácii lyžovania a Kremnice.

## Literatúra
* ANGYAL, Gejza. In: 

## Externé odkazy
* Záznam o narodení a krste v matrike riadok 26 - farnosť Kremnica; pokrstený ako Geisa Martinus Carolus Angyal
* 
*[Diela Gejzu Angyala v [SNG] ]

Kategória:Narodenia v 1888
Kategória:Úmrtia v 1956
Kategória:Slovenskí maliari
Kategória:Slovenskí grafici
Kategória:Osobnosti z Kremnice
Kategória:Osobnosti s ulicami
Jaroslav Anderle

**Jaroslav Anderle** (* 19. november 1916, Čadca – † 2. september 1982, Banská Bystrica) bol slovenský bábkoherec – marionetár.

## Rodina
* otec Michal Václav Anderle
* matka Eva Anderlová
* brat Bohuslav Anderle

## Životopis
Bábkar – marionetár v Banskej Bystrici-Radvani. Hrával s bratom Bohuslavom. Vystupoval v rámci Domu osvety v Banskej Bystrici-Radvani (1956), predstavil sa pri príležitosti 10. výročia KBD v Banskej Bystrici (1971).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí bábkoherci
Kategória:Súrodenci v herectve
Kategória:Osobnosti z Čadce
Michal Václav Anderle

**Michal Václav Anderle** (* 29. september 1878, Banská Bystrica-Radvaň – † 1935) bol slovenský bábkoherec-marionetár.

## Rodina
* rodičia Jozef Anderle a Anna rodená Megoni
*synovia Bohuslav Anderle, Jaroslav Anderle
* manželka Eva Anderlová rod. Kouřilová 

## Životopis
Pôvodným povolaním bol strojný zámočník. S manželkou hrávali spoločne po slovenských dedinách a mestečkách tradičný repertoár kočovných bábkarov.

## Literatúra
* Kto bol kto v histórii Banskej Bystrice 12552000

## Externé odkazy
* 
*Záznam o narodení a krste v matrike záznam číslo 36; pokrstený ako Michael Venceslaus Anderle

Kategória:Narodenia v 1878
Kategória:Úmrtia v 1935
Kategória:Slovenskí bábkoherci
Kategória:Osobnosti z Radvane
Kategória:Narodenia 29. septembra
Ema Angyalová

**Ema Angyalová** (* 2. september 1849, Stoličný Belehrad – † 20. február 1923, Kremnické Bane) bola čipkárka.

## Životopis
Absolventka ústrednej čipkárskej školy vo Viedni. Pôsobila 26 rokov v Kremnických Baniach ako tvorkyňa a učiteľka paličkovaných čipiek. Založila čipkárske školy roku 1884 v Kremnici (s bratom Vojtechom) 1886 v Hodruši, 1888 v Kremnických Baniach, 1910 v Lúčkach pri Kremnici a v Starých Horách, na ktorých aj vyučovala. Roku 1889 aj jej zásluhou získala paličkovaná čipka zo Slovenska prioritné postavenie na Svetovej výstave v Paríži.

## Literatúra
* ANGYALOVÁ, Ema. In: 

## Externé odkazy
* 

Kategória:Čipkári
Ondrej Antal

**Ondrej Antal** (* 16. január 1898 Hrlica - † 10. apríl 1981 Banská Bystrica) bol funkcionár KSČ, robotník.

## Rodina
* matka Anna Antalová 

## Životopis
Organizátor triednych bojov, účastník ilegálneho protifašistického hnutia a národnooslobodzovacieho boja. Počas SNP veliteľ oddielu v partizánskej brigáde Smrť fašizmu. Míner pri razení tunelov na trati Červená Skala-Margecany a Banská Bystrica-Diviaky. Žil v Martine a v Banskej Bystrici.

## Ocenenie
* R. 1946 Rad SNP 2.tr., Čs. vojnový kríž 1939, 1968 Rad práce, pamätné medaily a plakety.

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1898
Kategória:Úmrtia v 1981
Kategória:Osobnosti SNP
Kategória:Osobnosti z Hrlice
Kategória:Komunisti
Vojtech Antal

**Vojtech Antal** (* 28. august 1910, Hrušov – † 18. september 1990, Banská Bystrica) bol slovenský hospodársky pracovník, protifašistický bojovník.

## Životopis
Absolvoval Štátnu horársku školu v Liptovskom Hrádku a VŠLD vo Zvolene. Riaditeľ lesných závodov na rôznych miestach Slovenska, 19561960 riaditeľ Krajskej správy lesov v Banskej Bystrici, 19601972 podnikový riaditeľ Štátnych lesov v Banskej Bystrici. Funkcionár straníckych a spoločenských orgánov a organizácií, poslanec NZ (19641971). Účastník SNP, známy ako postava Gondáša z Jilemnického románu Kronika.

## Ocenenie
* Nositeľ štátnych vyznamenaní.
* V roku 2007 mu bol udelený titul Spravodlivý medzi národmi.

## Literatúra
* Kto bol kto v histórii Banskej Bystrice 12552000

## Externé odkazy
* 
* Databáza Spravodlivých medzi národmi

Kategória:Osobnosti SNP
Kategória:Osobnosti z Hrušova
Elena Antalová

**Elena Antalová** (* 13. február 1938, Banská Bystrica) je slovenská redaktorka, dramatička, osvetová pracovníčka.

## Životopis
Pôvodne osvetová pracovníčka, neskôr redaktorka v rôznych časopisoch, od roku 1984 časopisu *Javisko*. Ako dramatička debutovala v roku 1959 rozhlasovou hrou *Lujza a Lotka*. Podľa literárnych predlôh napísala viac ako 20 hier pre všetky vekové kategórie mladých poslucháčov. Autorka hier pre dospievajúcu mládež i pre dospelých a spoluautorka rozhlasového seriálu *Čo nového, Bielikovci?*.

## Rozhlasové hry
*1959 – *Lujza a Lotka* (dramatizácia podľa Ericha Kästnera)
*1965 – *Lietajúci kufor* (dramatizácia podľa Hansa Christiana Andersena)
*1971 – *Dvanásti bratia, trinásta sestra* (dramatizácia podľa Pavla Dobšinského)
*1971 – *Matej veľký kráľ a Uliana veľká kráľovná* (dramatizácia podľa Pavla Dobšinského)
*1974 – *O múdrom Opekancovi*
*1977 – *Pyšná princezná* (dramatizácia podľa Boženy Němcovej)
*1984 – *Bola raz jedna bublinka* (spoluautor Kamil Peteraj)
*1985 – *Horšie ako dvojka z chovania*
*1986 – *Ohrada*
*1992 – *O zlatej fazuľke*
*1996 – *Klietka*
*2000 – *Con te partiro*
*2002 – *O umnej Umke*
*2003 – *Kurz varenia*
*2006 – *Východisko pre vraha*
*2007 – *Podobizeň*

## Ocenenie
* 1975 Cena za debut (*O múdrom Opekancovi*).
* 1983 na 8. festivale pôvodnej slovenskej rozhlasovej hry v Piešťanoch získala Hlavnú cenu.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí dramatici
Kategória:Slovenskí redaktori periodík
Kategória:Osobnosti z Banskej Bystrice
Jozef Antošík (spisovateľ)

**Jozef Antošík** (* 22. január 1912, Poniky – † 23. november 2005) bol slovenský spisovateľ a prozaik.

## Životopis
V rokoch 1930 - 1934 absolvoval Štátnu vyššiu hospodársku školu v Košiciach, 1934 - 1938 Vysokú školu zemědělskú v Brne, kde bol predsedom slovenského spolku Kriváň. Po štúdiách pôsobil v Bratislave ako riaditeľ Mliekárenského družstva, bol predsedom Pôdohospodárskeho združenia, 1945 - 1948 odborným prednostom Štátneho osídľovacieho úradu. V roku 1948 emigroval do Nemecka, 1949 - 1956 viedol realitnú kanceláriu v Kanade, 1956 - 1989 v Chicagu, 1989 sa vrátil na Slovensko.

Autor viacerých románov, ktoré vychádzali v období prvého Slovenského štátu vo viacerých vydaniach. Debutoval moralizujúcim románom *Skrížené cesty* (1940). Po odchode do emigrácie sa literárne odmlčal.

## Dielo
* Skrížené cesty (1940)
* Začarovaný kruh (1940)
* Živé duše (1940)
* Veľká ilúzia (1942)
* Na prahu života (1943)

## Referencie

## Literatúra
* *[[Slovník slovenských spisovateľov 20. storočia]]*

## Externé odkazy
* Jozef Antošík na litcentrum.sk
* 

Kategória:Slovenskí spisovatelia
Kategória:Slovenskí prozaici
Kategória:Osobnosti z Poník
Kategória:Absolventi Mendelovej univerzity v Brne
Kategória:Slovenskí emigranti a exulanti
Júlia Arányiová

**Júlia Arányiová** (Baba Arányi) (* 19. december 1906, Brezno – † 1944, Slovensko) bola klaviristka.

Jej otec Július Arányi, matka Gizela rod. Schwartzová.

## Životopis
Študovala u A. Albrechta a J. Groera v Bratislave, u S. Eisenbergera vo Viedni. Koncertne činná už od 6. roku, v Bratislave hrala 1927. Žila v Prahe, obeť rasovej perzekúcie za okupácie.

## Literatúra
* *[[Slovenský biografický slovník]]*

## Externé odkazy
* 
*Záznam o narodení v matrike záznam číslo 13

Kategória:Úmrtia v 1944
Kategória:Slovenskí klaviristi
Kategória:Osobnosti z Brezna
Kategória:Slovenské osobnosti židovského pôvodu
Kategória:Narodenia v 1906
Ján Augustíni

**Ján Augustíni** (Augusti) (* Brezno - † 21. október 1675 Žilina) bol evanjelický kňaz, cirkevný hodnostár.

Jeho otec Eliáš Augustíni, jeho syn Eliáš Augustíni (?-1702), jeho manželka Magdaléna rod. Regisová.

## Životopis
Navštevoval evanjelickú školu v Brezne, v Prievidzi, v Nemeckej Ľupči, v Bytči a v Žiline. Rektor školy v Okoličnom, v Spišských Vlachoch, 1640-1642 v Jelšave, 1643 v Žiline, 1646 v Bánovciach nad Bebravou, 1646-1657 a 1663-1665 evanjelický farár v Dubnici nad Váhom, 1657 senior, 1665-1667 v Lednici, 1667-1674 v Martine, 1669 superintendant. Pri prenasledovaní evanjelikov, po odhalení Vešeléniho sprisahania 1674 predvolaný pred mimoriadny súd v Bratislave, podpísal reverz a žil v ústraní v Žiline. Autor príležitostných latinských básní, z ktorých jedna sa zachovala v rukopise Rezikovej Gymnaziológii.

## Literatúra
* AUGUSTÍNI, Ján. In: 

## Externé odkazy
* 

Kategória:Slovenskí evanjelickí kňazi
Kategória:Superintendenti
Kategória:Úmrtia v 1675
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Kategória:Osobnosti z Brezna
Kategória:Úmrtia 21. októbra
Eliáš Augustíni

**Eliáš Augustíni** (* 17. storočie, Dubnica nad Váhom† 1702, Banská Štiavnica) bol slovenský evanjelický kňaz, náboženský spisovateľ.

Jeho otec bol Ján Augustíni, jeho matka Magdaléna rod. Regisová.

## Životopis
Študoval v Ilave, v Modre, v Brezne, v Žiline, filozofiu a teológiu 16631666 na univerzite vo Wittenbergu. V rokoch 16661667 rektor školy v Mošovciach, 16671669 v Ilave, 16691771 evanjelický farár v Slatine, 1671 v Hliníku nad Váhom, 1682 slov. obce v Banskej Štiavnici. Pri prenasledovaní evanjelikov po odhalení Vešeléniho sprisahania ho z hliníckej fary i z obce vyhnali, 10 rokov sa skrýval, najdlhšie vo Valaskej Belej. Autor barokových náboženských dišpút a príležitostných latinských veršov.

## Dielo
* *De conjugia sacerdotum*, Wittenberg r. 1655
* *De ministerio beati Lutheri legitimo*, Wittenberg r. 1665
* *Exercitatio theologica de sacro individua Trinitate*, Žilina r. 1668 (žiakovské dielo Mateja Polereckého, kde bol Augustíni vedúcim)

## Literatúra
* AUGUSTÍNI, Eliáš. In: 

## Externé odkazy
* 

Kategória:Slovenskí evanjelickí kňazi
Kategória:Uhorskí šľachtici
Kategória:Slovenskí šľachtici
Kategória:Príslušníci zemianskeho stavu
Kategória:Slovenskí náboženskí spisovatelia
Kategória:Osobnosti z Dubnice nad Váhom
Kategória:Osoby s neistým dátumom narodenia
Kategória:Narodenia v 17. storočí
Kategória:Úmrtia v 1702
Jozef Arnold

**Jozef Arnold** (* 12. jún 1916, Nitra – † 1. december 1995, Bratislava) bol slovenský dôstojník, organizátor lekárnictva.

Jeho otec Aladár Arnold, jeho matka Melánia rod. Babiková 

## Životopis
V r. 19221926 navštevoval ľudovú školu v Banskej Bystrici, 19261934 študoval na gymnáziu v Banskej Bystrici a v Ružomberku, 19341935 na Škole záložných dôstojníkov v Trenčíne, 19361937 na Vojenskej akad. pechoty v Hraniciach na Morave, 1938 na Škole leteckých pozorovateľov v Prostějove, 19421944 farmáciu na Lekárskej fakulte Slovenskej univerzity v Bratislave, 19451946 na Karlovej univerzite v Prahe. V roku 1950 absolvoval doplňujúce štúdium farmácie na Slovenskej univerzite v Bratislave, 1946 PhMr. V r. 1938 poručík leteckého pluku T. G. Masaryka v Prahe, 1939 npor. v Piešťanoch, 19401943 veliteľ leteckej roty v Nitre, 1944 kpt. letectva 1. taktickej skupiny povstaleckej 1. čs. armády na Slovensku v Banskej Bystrici, 1945 pridelený na MNO v Košiciach, 1946 mjr. na MNO v Prahe, 1948 preradený do zálohy, 19481950 správca lekárne v Košiciach a v Bratislave, 19501951 riaditeľ Medika, 19531954 prednosta Ústredne antibiotík v Bratislave, 19551976 správca lekárne v Bratislave. Počas druhej svetovej vojny sa v letke Daniel zúčastnil na ťažení proti ZSSR, v roku 1944 sa zúčastnil SNP. Po preradení do zálohy sa venoval organizátorskej a riadiacej práci v lekárnictve, 19481951 zodpovedný redaktor čsp. Slovenský lekárnik a neskôr Farmácia.

## Ocenenie
* Čs. vojnový kríž 1939, 1945 Rad SNP 2.tr.

## Literatúra
* ARNOLD, Jozef. In: 

## Zdroj
* 

Kategória:Osobnosti SNP
Kategória:Slovenskí lekárnici
Kategória:Osobnosti z Nitry
Kategória:Slovenské vojenské osobnosti
Michal Ascanius

**Michal Ascanius**, tiež **Panonus, Pannonius, Haskonius** (* 17.storočie, Banská Bystrica – † 22. december 1700, Skalica) bol slovenský lekár, filozof a humanistický spisovateľ.

## Životopis
Študoval na gymnáziu v Banskej Bystrici. Bol dvorný lekár Juraja Rákociho, neskôr lekár v Trenčíne a v Skalici. Bol autor latinských veršov. Okrem dizertačnej práce sa nezachovalo ani jedno jeho medicínske dielo.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Úmrtia v 1700
Kategória:Slovenskí spisovatelia
Kategória:Slovenskí filozofi
Kategória:Slovenskí lekári
Kategória:Osobnosti z Banskej Bystrice
Kategória:Narodenia v 17. storočí
Kategória:Humanisti
Tomáš Babiak

**Tomáš Babiak** (* 11. marec 1949, Nitra – † 29. september 1983, Starý Smokovec) bol slovenský oštepár a tréner.

## Životopis
Študoval na Fakulte telesnej výchovy a športu Univerzity Komenského v Bratislave (19671973). V rokoch 19731974 inštruktor športu a veliteľ čaty v Armádnom stredisku vrcholového športu Dukla Banská Bystrica, 19821983 tréner oštepárov na Internátnej športovej škole v Banskej Bystrici. Ako oštepár 19661973 a 19741975 člen oddielu Slávia SVŠT Bratislava, 19731974 Dukla Banská Bystrica, 19751981 Dukla Praha, 19821983 Stavbár Nitra. V roku 1967 vytvoril v hode oštepom dorastenecký a o tri roky neskôr aj juniorský čs. rekord. Československo reprezentoval na medzinárodných podujatiach v rokoch 19721982 spolu 22-krát, pričom dvakrát (1979 a 1981) získal titul majstra ČSSR. Popri aktívnej pretekárskej činnosti sa venoval trénovaniu dorastencov.

## Ocenenie
* Majster športu (1980)

## Literatúra
* BABIAK, Tomáš. In: 

## Externé odkazy
* 

Kategória:Osobnosti z Nitry
Kategória:Slovenskí oštepári
Kategória:Slovenskí atletickí tréneri
Kategória:Absolventi Fakulty telesnej výchovy a športu Univerzity Komenského v Bratislave
Samuel Babilon

**Samuel Babilon** (Babylon) (* 13. január 1807, Banská Bystrica-Radvaň† 23. január 1866, Silbaš) bol slovenský pedagóg, veršovník.

Jeho otec Ján Babilon, jeho matka Judita Babilonová.

## Životopis
Študoval na gymnáziu v Banskej Bystrici, na evanjelickom lýceu v Banskej Štiavnici a v Bratislave, 18321833 na univerzite v Jene. V rokoch 18311832 učiteľ v Banskej Bystrici, 18331835 profesor v Banskej Štiavnici, 18351837 evanjelický farár v Ľubietovej, 18381857 učiteľ, od 1839 aj prvý evanjelický farár v Silbaši (Srbsko). Na evanjelickom lýceu v Bratislave 1829 spoluzakladateľ a funkcionár Spoločnosti česko-slovanskej a jej knižnice, v almanachu *Plody sboru učenců...* (1836) uverejnil báseň *Já jen Slovanem budú*. Pre spôsob života odporujúci cirkevnej morálke sa v Ľubietovej dostal do sporu s cirkevnou vrchnosťou, z trestu bol preložený na Dolnú zem. V národnostne zmiešanej obci Silbaš bojoval za práva slovenského obyvateľstva, podporoval protestantský patent z 1859, 1863 organizoval cyrilo-metodské oslavy.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 8 - evanjelická farnosť Radvaň

Kategória:Slovenskí pedagógovia
Kategória:Slovenskí evanjelickí kňazi
Kategória:Osobnosti z Radvane
Ján Babilon

**Ján Babilon** (* 2. jún 1818, Banská Bystrica-Radvaň† 17. január 1877, Budapešť) bol majster kuchár. Je autorom *Prvej kuchárskej knihy v slovenskej reči*.

## Životopis
Narodil sa ako najstaršie z deviatich detí krajčíra a zároveň výrobcu nitrátových solí (potrebná zložka pri výrobe pušného prachu) Jána Babilona (17931849) a jeho manželky Anny Klimekovej, sliezskej rodáčky z územia dnešného Poľska. Vo viacerých generáciách sa Babilonovci vyučili krajčírskemu remeslu, ale popri tom boli aj prachármi (pulverárius) či výrobcami nitrátových solí. Jeho bratom bol evanjelický kňaz a národnokultúrny pracovník Ľudovít Babilon.

Vyučil sa za kuchára, pôsobil v Pešti ako majiteľ reštaurácie. Vyše 20 rokov zhromažďoval recepty a poznatky z gastronómie, ktoré zhrnul do prvej slovenskej kuchárskej knihy. Obsahuje vyše 1500 receptov s osobitným zreteľom na slovenskú kuchyňu, vyšla vo viacerých vydaniach. Odbornými článkami z oblasti gastronómie prispieval do časopisu Obzor (1871). Mecén slovenského národného života v Pešti.

## Dielo
* *Prvá kuchárska kniha v slovenskej reči*, Budapešť r. 1870, kniha obsahuje 1500 receptúr.

## Literatúra
* *[[Slovenský biografický slovník]]*

## Referencie

## Externé odkazy
* Plné texty diel Jozefa Jána Babilona
* Záznam o narodení a krste v matrike záznam číslo 23 - evanjelická farnosť v Radvani

## Zdroj
* Ján Babilon: *Prvá kuchárska kniha v slovenskej reči*, vydavateľstvo TATRAN, 1989, Prvé upravované vydanie, upravila Mária Ivanová-Šalingová, náklad 32 000 výtlačkov, 496 strán, ISBN 80-222-0119-7
* 

Kategória:Kuchári
Kategória:Autori kuchárskych kníh
Kategória:Osobnosti z Radvane
Ľudovít Babilon

**Ľudovít Babilon** (* 22. september 1820, Radvaň – † 13. november 1883, Bajša) bol  evanjelický kňaz, národnokultúrny pracovník.

## Rodina
* otec Ján Babilon
* matka Anna, rodená Klimeková 
* brat Ján Babilon - významny kuchársky majster a autor prvej kuchárskej knihy v slovenskom jazyku 

## Životopis

Študoval na gymnáziu v Banskej Bystrici a evanjelickom lýceu v Banskej Štiavnici, v Bratislave. Na lýceu v Bratislave sa podieľal na činnosti štúrovskej mládeže, bol aktívnym členom Slovanského ústavu. V marci 1844 po odvolaní Ľudovíta Štúra z katedry, odišiel z Bratislavy do Levoče. Pôsobil ako evanjelický kaplán v Hložanoch, od roku 1847 v Báčskom Petrovci, od 1849 farár v Bajši.  Bol literárne činný. Pastoračne pôsobil medzi dolnozemskými Slovákmi. Podporoval národno-kultúrne podujatia. Udržiaval kontakty s poprednými slovenskými dejateľmi ako bol Andrej Sládkovič, Karol Kuzmány, Michal Godra a iní. Bol členom MS.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 84 - evanjelická farnosť Radvaň

Kategória:Slovenskí evanjelickí kňazi
Kategória:Osobnosti z Radvane
Kategória:Štúrovci
Mária Avdičová

**Mária Avdičová** (* 9. máj 1948, Lopej) je lekárka-epidemiologička.

## Životopis
Základnú školu navštevovala v Lopeji, v Podbrezovej a v Brezne, 19631966 študovala na SVŠ v Brezne, 19661972 na Lekárskej fakulte UK v Prahe. Zúčastnila sa kurzu epidemiológie WHO v Maďarsku, Letnej školy preventívnej medicíny v Kanade a programu Severná Karélia vo Fínsku. V rokoch 19721988 lekárka, vedúca odboru epidemiológie Okresnej hygienickej stanice v Banskej Bystrici, od 1988 vedúca odboru epidemiológie, krajská odborníčka pre epidemiológiu Štátneho zdravotného ústavu, podieľa sa na poklese výskytu infekčných ochorení, riešenia problematiky prevencie vzniku civilizačných chorôb a ich liečby. Autorka Metodickej príručky pre prácu v poradniach zdravia (2000), príručky Prevencia v primárnej starostlivosti (1998), článkov v odborných časopisoch, odborno-populárnych článkov v dennej tlač, podieľa sa na prednáškovej činnosti. Je členkou Slovenskej lekárskej spoločnosti, Slovenskej epidemiologickej asociácie.

## Ocenenie
* Obdržala Bronzovú medailu J. E. Purkyně (1998) a Stodolovu medailu za výchovné aktivity a ozdravovanie životného štýlu obyvateľstva (1999).

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Narodenia v 1948
Kategória:Slovenskí lekári
Kategória:Slovenskí publicisti
Ján Azud

Prof. JUDr. **Ján Azud**, DrSc. (* 15. jún 1928, Trebejov – † 20. marec 2014) bol slovenský právnik a vysokoškolský pedagóg.

## Životopis
Absolvoval gymnázium v Košiciach. Študoval na Právnickej fakulte UK v Bratislave, v roku 1952 JUDr. V roku 1960 získal hodnosť kandidáta vied. V roku 1965 bol menovaný za docenta. V roku 1977 získal hodnosť doktora vied. Od roku 1998 je profesorom. Od roku 1952 pôsobil v Ústave štátu a práva SAV v Bratislave, kde v rokoch 19691976 zastával miesto riaditeľa. V rokoch 19952003 pôsobil ako vysokoškolský profesor a vedúci Katedry medzinárodných vzťahov a diplomacie na Fakulte politických vied a medzinárodných vzťahov UMB v Banskej Bystrici.

Bol členom Európskej asociácie pre výskum mieru, International Law Association, Slovenskej spoločnosti pre medzinárodné právo pri SAV. V roku 1976 sa stal členom Stáleho arbitrážneho dvora v Haagu.

Jeho vedeckovýskumná činnosť bola zameraná na problémy medzinárodného práva a medzinárodných vzťahov, kozmického práva, ľudských práv i ďalších oblastí. Publikácie s týmito témami patria medzi jeho najvýznamnejšie. Publikoval približne 200 štúdií v odborných časopisoch doma i v zahraničí, na jeho dielo boli uverejnené recenzie, ohlasy a citácie doma i v zahraničí.

Je pochovaný v bratislavskom krematóriu.

## Ocenenie
Je držiteľom Zlatej medaily SAV za rozvoj vedy (1968), Zlatej medaily UK v Bratislave za rozvoj vedy, Zlatá čestná plaketa SAV Ľ. Štúra za zásluhy v spoločenských vedách a Zlatá medaila UMB.

## Dielo
* *K otázke pokojného riešenia medzinárodných sporov* (Bratislava, 1955)
* *Diplomatické imunity a výsady* (Bratislava, 1959)
* *The peaceful settlement of disputes and the United Nations*  (Bratislava, 1970) 
* *Vedecko-technická revolúcia a medzinárodné právo* (Bratislava, 1983)
* *Boj za zákaz násilia* (Bratislava, 1986)
* *Medzinárodné problémy kozmického priestoru* (Bratislava, 1989)
* *Medzinárodnoprávne problémy globálnych a európskych bezpečnostných štruktúr* (Bratislava, 1993)
* *Záruky bezpečnosti Slovenskej republiky* (Bratislava, 1995)
* *Pramene k štúdiu politických vied a medzinárodných vzťahov* (Banská Bystrica, 1997), ako spoluautor
* *Základy medzinárodného práva* (Banská Bystrica, 1998)
* *Medzinárodné právo* (Bratislava, 2003)

## Literatúra
* Kto bol kto v Banskej Bystrici v roku 2001

## Referencie

## Externé odkazy
* 
* www.usap.sav.sk

Kategória:Slovenskí právnici
Kategória:Slovenskí vysokoškolskí pedagógovia
Kategória:Slovenskí autori náučnej literatúry
Kategória:Osobnosti z Trebejova
Kategória:Pracovníci Slovenskej akadémie vied
Kategória:Riaditelia ústavov Slovenskej akadémie vied
Kategória:Vyučujúci na Fakulte politických vied a medzinárodných vzťahov Univerzity Mateja Bela v Banskej Bystrici
Kategória:Absolventi Právnickej fakulty Univerzity Komenského v Bratislave
Jozefína Babjaková

**Jozefína Babjaková (rod. Lacková)** (* 15. február 1897, Staré Hory – † 11. júl 1980, Martin) bola čipkárka.

Otec Anton Lacko, matka Jozefína rod. Bulová 

## Životopis
Už v detstve sa naučila doma paličkovať starohorské pásikové čipky. V r. 19091911 chodila na čipkársku školu na Starých Horách, kde sa zdokonalila v technike paličkovania, po jej dokončení sa živila výrobou čipiek. V r. 19131915 pôsobila v Bukurešti. V Banskej Bystrici sa vyučila za krajčírku, paličkovaniu sa venovala len sporadicky. Po založení ÚĽUVU-u bola jednou z prvých výrobkýň tejto organizácie. Svoje práce vystavovala v rámci výstav ľudovej umeleckej výroby v Prahe, v Bratislave, v Banskej Bystrici v Antverpách a v Helsinkách. Majsterka ľudovej umeleckej výroby.

## Ocenenie
* R. 1962 vyznamenaná pamätnou medailou ÚĽUV-u

## Literatúra
* *[[Slovenský biografický slovník]]*

## Externé odkazy
* 

Kategória:Čipkári
Kategória:Osobnosti zo Starých Hôr
Vladimír Babnič

**Vladimír Babnič** (* 14. december 1926 Kokava nad Rimavicou – 5. január 2011) bol prozaik, publicista.

## Životopis

V r. 1940 – 1946 absolvoval gymnázium v Banskej Bystrici, potom začal študovať právo na Právnickej fakulte UK v Bratislave (nedokončil). Venoval sa novinárskej a redakčnej činnosti. Spolupracoval s rozhlasom i televíziou, autor rozhlasových hier. Bol zostavovateľom a spoluautorom turistických sprievodcov a obrazových publikácií o Vysokých Tatrách, Piešťanských kúpeľoch, Bratislave, Slovensku a i.

## Dielo
* Život, láska moja (1964)
* Štepy pre vnukov (1984)
* Poľovníckym chodníčkom (1968)
* Dravec z Katrinho brala (1984)
* Na večné časy (1998)

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Narodenia v 1926
Kategória:Slovenskí spisovatelia
Kategória:Slovenskí publicisti
Kategória:Slovenskí autori náučnej literatúry
Kategória:Osobnosti z Kokavy nad Rimavicou
Frída Bachletová

**Frída Bachletová**, rod. *Hluchá* (* 17. marec 1901 Ružomberok – † 28. december 1969 Bratislava) bola slovenská herečka.

Jej otec Ján Hluchý, jej matka Amália rod. Goldmanová, jej manžel Rudolf Bachlet 

## Životopis
Po skončení meštianskej školy robotníčka v celulózke v Ružomberku, 1928-1930 herečka Východoslovenského národného divadla v Košiciach, 1930-1933 a 1934-1935 Stredoslovenského divadla v Banskej Bystrici, 1933-1934, 1935-1936, 1936-1937 pôsobila v Čechách, 1939-1945 herečka Slovenského ľudového divadla v Nitre, 1945-1947 Slovenského divadla v Prešove, 1947-1951 Slovenského komorného divadla v Martine, 1951-1963 SND v Bratislave. Spočiatku hrávala v menších epizodických úlohách a začas aj v  spevoherných súboroch, ale postupne predstavovala rozličné ženské typy, pričom výrazne uplatňovala hlasový a mimický prejav. Počas účinkovania v Prešove vytvorila niekoľko operetných úloh. Jej charakterovo tvorné herectvo sa uplatnilo vo vymedzenom okruhu prevažne epizódnych postáv s rozsiahlym fondom výrazových prostriedkov, vytvorila bohatú galériu  diferencovaných typov ženských hrdiniek. Pôsobila často v rozhlase a v televízii. Členka poroty ÚSOD-u.

## Ocenenie
* R. 1955 Zaslúžilá umelkyňa

## Literatúra
* *[[Slovenský biografický slovník]]*

## Externé odkazy
* 

Kategória:Slovenské divadelné herečky
Kategória:Slovenské rozhlasové herečky
Kategória:Osobnosti z Ružomberka
Zora Bachnárová

**Zora Bachnárová** (* 25. marec 1925, Ľubietová† 12. apríl 2017) bola slovenská režisérka a hlásateľka.

## Životopis
V rokoch 19431945 študovala na Právnickej fakulte Univerzity Komenského v Bratislave. 1948 až 1956 hlásateľka Česko-slovenského rozhlasu v Košiciach a Bratislave. 19561983 režisérka a vedúca umeleckej realizácie Hlavnej redakcie vysielania pre deti a mládež Česko-slovenskej televízie v Bratislave. Od začiatku 60. rokov režírovala všetky typy bábkových inscenácií, rozprávky, baletné pásma, dramatické inscenácie a muzikály.

## Režijná filmografia

## Referencie


## Literatúra
* *[[Encyklopédia dramatických umení Slovenska]]*

## Externé odkazy
* 
* 

Kategória:Slovenské televízne režisérky
Kategória:Pracovníci Československého rozhlasu
Kategória:Pracovníci Československej televízie
Kategória:Absolventi Právnickej fakulty Univerzity Komenského v Bratislave
Kategória:Osobnosti z Ľubietovej
Ján Bachratý

**Ján Bachratý** (* 4. december 1947 Brestovany, Slovensko) je chemik, podpredseda *Úradu priemyselného vlastníctva SR*.

V rokoch 1967-1972 absolvoval štúdium na Chemickotechnologickej fakulte SVŠT v Bratislave a v rokoch 1977-1979 na CIPK (vynálezcovstvo) v Moskve. 

Ján Bachratý v rokoch 1974-1992 pracoval v Slovnafte, na *Úrade pre vynálezy a objavy Praha - pracovisko Bratislava*.  Od roku 1993 je podpredsedom *[[Úrad priemyselného vlastníctva Slovenskej republiky|Úradu priemyselného vlastníctva SR]]* v Banskej Bystrici. Zúčastnil sa na mnohých  zahraničných seminároch.

## Dielo
* *Ochranné známky*, Banská Bystrica r. 2001 (spoluautor)

## Literatúra
* Kto bol kto v Banskej Bystrici v roku 2001

## Externé odkazy
*
Štefan Bačkor

**Štefan Bačkor** (* 2. január 1845 Donovaly – † 20. august 1909 Banská Štiavnica) bol rímskokatolícky kňaz, cirkevný historik a pedagóg.

Jeho otec Štefan Bačkor, jeho matka Antónia rod. Longauerová.

## Životopis
Príslušník piaristickej rehole, študoval na rehoľných školách, v roku 1873 vysvätený za kňaza. Venoval sa histórii.

## Literatúra
* Slovenský biografický slovník
* BAČKOR, Štefan, od sv. Antona, SchP. In: 

## Externé odkazy
* 
* Štefan Bačkor – Dominikánsky knižný inštitút

Kategória:Slovenskí historici
Kategória:Cirkevní historici
Kategória:Slovenskí rímskokatolícki kňazi
Kategória:Osobnosti z Donovál
Michal Bacúrik

**Michal Bacúrik** (* 30. september 1914 Rožňava - † 21. október 1983 Banská Bystrica) bol slovenský  speleológ.

Jeho otec Štefan Bacúrik, jeho matka Mária rod. Černáková

## Životopis

Do 1949 elektrikár a strojník v Harmaneckých papierňach, 1950-1958 správca Harmaneckej jaskyne, od 1959 pracovník Harmaneckých papierní. Venoval sa jaskyniarstvu najmä v okolí Dolného a Horného Harmanca, po objavení nových podzemných priestorov pokračoval v prieskumných prácach a spolupracoval pri zameriavaní Harmaneckej jaskyne, 1938 a 1956 objavil jej ďalšie nové časti, 1949-1950 sa zúčastnil na organizovaní a zabezpečovaní sprístupňovacích prác, po roku 1970 sa podieľal na prieskume krasových javov aj v iných častiach Harmaneckého krasu. Člen Klubu slovenských turistov a lyžiarov, od 1949 Slovenskej speleologickej spoločnosti, od 1970 spoluzakladateľ a člen jej oblastnej skupiny v Harmanci.

## Ocenenie
* Plaketa Správy slovenských jaskýň (1979)

## Literatúra
* BACÚRIK, Michal. In: 

## Zdroj
* 

Kategória:Osobnosti z Rožňavy
Kategória:Slovenskí jaskyniari
Juraj Babka

náhľad|Náhrobok Juraja Babku a jeho manželky v banskobystrickom evanjelickom cintoríne
**Juraj Babka** (* 17. november 1868 Háj – † 14. máj 1942, Banská Bystrica) bol slovenský pedagóg, osvetový pracovník, včelár.

Pseudonym: J.B.Hýbel, Lambda, Palaeulogus, Vlastimila Otočková, Anna Španková, Hermuškin.

## Životopis
Narodil sa v rodine krajčírskeho majstra Juraja Babku a jeho manželky Veroniky rod. Boďová. Po skončení meštianskej školy v Martine študoval na učiteľskom ústave v Kláštore pod Znievom, kde získal učiteľský diplom. Ako učiteľ pôsobil v Lazoch pod Makytou, Novej Ľubovni a Liptovskej Sielnici,  v Banskej Bystrici ako školský inšpektor. V tejto funkcii zotrval až do septembra 1931, kedy bol poslaný na trvalý odpočinok. Vydával a redigoval časopisy *[[Obzor]]*, *Slovenský včelár* a *Včelár začiatočník*. V apríli 1920 v senátorských voľbách kandidoval za stranu ČSSD a bol zvolený za senátora Národného zhromaždenia. Prispieval do rôznych časopisov, neskôr hlavný spolupracovník pedagogických časopisov. Funkcionár a člen spolkov, predseda Včelárskeho spolku v Banskej Bystrici (1931-1939), člen Matice slovenskej a Muzeálnej slovenskej spoločnosti a i. Senátor Národného zhromaždenia (1920-1925). Vydal zbierku štvorhlasných detských zborov "Fialôčky" a metodickú príručku "Opatrovanie dieťaťa v prvé tri roky".

## Referencie

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Slovenskí včelári
Kategória:Slovenskí novinári
Kategória:Slovenskí autori náučnej literatúry
Kategória:Osobnosti z Hája (okres Turčianske Teplice)
Kategória:Senátori Národného zhromaždenia (Česko-Slovensko, 1920 – 1939)